Leeuwkuil bied verblyf aan 'n gesin of 'n groep vriende in Potchefstroom en is naby verskeie doendinge en besienswaardighede.
Die huis beskik oor 5 slaapkamers wat slaapplek aan 16 gaste bied. Elke slaapkamer het 'n enkelbed en 'n stapelbed. Daar is aparte, gemeenskaplike ablusiegeriewe vir mans en vroue wat elk verskeie warmwaterstorte en aparte toilette het.
Die kombuis is met 'n stoof, oond, yskas-vrieskas, mikrogolf, ingeboude braai, tee- en koffiemaakgeriewe, breekware en eetgerei toegerus. Dit het ook 'n ruim eetarea met 'n etenstafel en oorgenoeg sitplek.
Daar is 'n aparte kuierkamer wat vroeër 'n melksta…
Daar is 'n aparte kuierkamer wat vroeër 'n melkstal was. Dié kamer het 'n pooltafel, veerpyltjiebord, kroegarea en 'n badkamer.
Daar is 'n buiteboma waar gaste rondom die vuur onder die sterre kan kuier.
Leeuwkuil is op 'n wildsplaas met verskeie bokspesies en bied oorgenoeg plek om te stap, fiets te ry en te verken.
Besienswaardighede in die area sluit verskeie spanbou-aktiwiteite, Mampoer-proe by Schoemanati, die Vensterskroon Inn se restaurant, 4x4-roetes en hengel by die Vaalrivier in. Die bekoorlike kunstenaarsdorpie, Parys, is net 40 km ver.